Дурс Грюнбайн
В провинцията 4
Кампания

Превод от немски: Венцеслав Константинов, —

chitanka.info

Като Разпнатия лежеше тази жаба,

Размазана върху горещия асфалт

На шосето. С разтворена муцуна

Към небето се надигаше, изсушена от слънцето,

Отдалеч наподобяваше подметка —

Амфибия от древни геоложки времена,

Попаднала под колелата посред скок.

Няма друго възкресение освен в ларвите

На мухите, които утре ще плъзнат.

През кой ли отвор ще отлети мечтата?

1999

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.